**TUKUMA NOVADA DOME**

**SOCIĀLO UN VESELĪBAS JAUTĀJUMU KOMITEJA**

**SĒDES DARBA KĀRTĪBA**

Tukumā

**2016.gada 11.februārī**

**plkst.8:30**

1. Par pašvaldības iestādes darbinieku reģistrēšanu uzskaitē dzīvojamās telpas izīrēšanai. (Nav publicējams)

ZIŅO: S.Rabkēviča, S.Heimane, L.Legzdiņa

2. Par dzīvojamo telpu izīrēšanu. (Nav publicējams)

ZIŅO: A.Kasilova, S.Rabkēviča, D.Pole

3. Par „Deinstitucionalizācijas” pasākumu Tukuma novada pašvaldībā.

ZIŅO: I.Balgalve

Komitejas priekšsēdētājs A.Baumanis

*Projekts*

3.§.

**Par „Deinstitucionalizācijas” pasākumu**

**Tukuma novada pašvaldībā**

*Iesniegt izskatīšanai Domei šādu lēmuma projektu:*

Pamatojoties uz 2015. gada 16. jūnija Ministru kabineta noteikumiem Nr. 313 „Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākums “Deinstitucionalizācija” īstenošanas noteikumi”:

1. atbalstīt darbības programmas "Izaugsme un nodarbinātība" specifiskā atbalsta mērķa 9.2.2.apakšpunkta "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.apakšpunktā noteiktā pasākuma "Deinstitucionalizācija" ieviešanu un īstenošanu Tukuma novadā;

2. slēgt Sadarbības līgumu ar Rīgas plānošanas reģionupar ES struktūrfondu projekta „Deinstitucionalizācija un sociālie pakalpojumi personām ar invaliditāti un bērniem” īstenošanu (pievienots).

Nosūtīt :

* p/a „Tukuma novada sociālais dienests”,
* Attīst. nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja p/a „Tukuma novada sociālais dienests” I.Liepiņa, saskaņots ar direktori I.Balgalvi

Pielikums

Tukuma novada Domes ..02.2016.

lēmuma (prot.Nr..,..§.)

**SADARBĪBAS LĪGUMS**

**par ES struktūrfondu projekta**

„**Deinstitucionalizācija un sociālie pakalpojumi personām ar invaliditāti un bērniem” īstenošanu**

Projekta īstenotāja Nr. \_\_\_\_\_\_\_\_

Sadarbības partnera Nr.\_\_\_\_\_\_\_

Rīgā 2016.gada \_\_\_\_\_\_\_\_\_\_\_

**Rīgas plānošanas reģions,** reģistrācijas Nr.90002222018, administrācijas vadītāja Edgara Rantiņa personā (turpmāk – Projekta īstenotājs), kurš rīkojas saskaņā ar Rīgas plānošanas reģiona nolikumu, no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **pašvaldība**, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Sadarbības partneris) no otras puses, abas puses turpmāk kopā tekstā sauktas Puses, bet katra atsevišķi - Puse, saskaņā ar,

- 2015. gada 16. jūnija Ministru kabineta noteikumiem Nr. 313 „Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākums “Deinstitucionalizācija” īstenošanas noteikumi” **(**turpmāk tekstā – SAM MK noteikumi);

- 2014.gada 16.decembra Ministru kabineta noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanās periodā”;

- 05.01.2016. Vienošanās par Eiropas Savienības fonda projekta īstenošanu Nr. 9.2.2.1/15/I/002 (turpmāk tekstā – Projekta finansējuma līgums);

- \_\_.\_\_\_.\_\_\_\_noslēgto Nodomu protokolu Nr.\_\_\_\_\_\_\_\_,

noslēdz šādu sadarbības (partnerības) līgumu (turpmāk tekstā – Līgums):

**1. LĪGUMA PRIEKŠMETS**

Puses vienojas sadarboties Projekta īstenošanā un realizēšanā atbilstoši Līguma nosacījumiem, SAM MK noteikumiem un citiem Projekta ieviešanā piemērojamajiem tiesību aktiem.

**2. PUŠU PIENĀKUMI UN TIESĪBAS**

**2.1. Projekta īstenotāja pienākumi:**

2.1.1. nodrošina Projekta ieviešanu, veicot tā vispārējo vadību - izveido Projekta vadības grupu, kura veic visas nepieciešamās darbības Projekta veiksmīgai ieviešanai;

2.1.2. informē Sadarbības partneri par Projekta aktivitāšu ieviešanas gaitu, aktuālajiem jautājumiem un plānotajiem pasākumiem, kas skar Sadarbības partnera intereses;

2.1.3. sadarbojas ar Sadarbības partneri Projekta darbību īstenošanā, kas noteiktas Līguma 1.pielikumā;

2.1.4. sagatavo un iesniedz Centrālā finanšu un līgumu aģentūrā (turpmāk-CFLA) Projekta pārskatus atbilstoši Projekta finansējuma līguma noteikumiem;

2.1.5. atbilstoši Līguma 2.pielikumam, kompensē Sadarbības partnerim ar Projekta darbību īstenošanu saistītos un attiecināmos izdevumus, kuri iesniegti Projekta īstenotājam Līguma 4.punktā noteiktajā kārtībā;

2.1.6. savā tīmekļa vietnē [www.rpr.gov.lv](http://www.rpr.gov.lv) ne retāk kā reizi trijos mēnešos ievieto aktuālo informāciju par Projekta īstenošanas gaitu;

2.1.7. nekavējoties informē Sadarbības partneri par jebkādu notikumu, kas varētu izraisīt īslaicīgu vai galīgu Projekta izbeigšanu vai citas izmaiņas Projektā;

2.1.8. veic visas citas normatīvajos aktos noteiktās darbības veiksmīgai Projekta ieviešanai un darbību īstenošanai.

**2.2. Projekta īstenotāja tiesības:**

2.2.1. lūgt Sadarbības partneri iesniegt papildu informāciju par Projekta darbību īstenošanas gaitu, ierasties darbību izpildes vietās un veikt visas nepieciešamās pārbaudes;

2.2.2. konstatējot Projekta ieviešanā kādas aktivitātes vai darbību, vai izdevumu neatbilstību normatīvajiem aktiem vai Līguma noteikumiem, uzdot Sadarbības partnerim novērst neatbilstības Projekta īstenotāja noteiktajā termiņā;

2.2.3. dot saistošus norādījumus Sadarbības partnerim un tā deleģētajam pārstāvim;

2.2.4. rīkoties ar jebkādu informāciju saistībā ar Projekta ieviešanu, īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, t. sk. nosacījumus ierobežotas pieejamības informācijas izplatīšanai;

2.2.5. izmantot citas normatīvajos aktos un Līgumā paredzētās tiesības.

**2.3. Sadarbības partnera pienākumi:**

2.3.1. nodrošina Projekta ieviešanas koordināciju pašvaldības līmenī un izveido deinstitucionalizācijas vadības grupu pašvaldībā vai veido un iesaistītās vairāku sadarbības pašvaldību ietvaros izveidotā deinstitucionalizācijas vadības grupā;

2.3.2. piedalās Projekta ieviešanā un ar to saistīto darbību īstenošanā atbilstoši Līguma noteikumiem un pielikumiem;

2.3.3. sadarbojas ar Projekta īstenotāju, tai skaitā deleģējot atbildīgo personu sadarbības īstenošanai;

2.3.4. nodrošina Projekta īstenošanas laikā un noteiktajā dokumentu glabāšanas termiņā pēc Projekta īstenošanas beigām visu ar Projekta īstenošanu saistīto dokumentu glabāšanu, t.sk. jebkuru ar Projekta saistīto sarakstes dokumentu, iepirkuma dokumentācijas, Projektā noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atsavinājumu ar juridisku spēku glabāšanu;

2.3.5. nodrošina Projekta uzraudzībai nepieciešamo rādītāju apkopošanu;

2.3.6. Projekta īstenotāja noteiktajā termiņā sniedz nepieciešamo informāciju Projekta darbību īstenošanai un nodrošina piekļuvi sociālo pakalpojumu sniedzējiem, tikšanās iespējas ar tur strādājošajiem speciālistiem un Projekta dalībniekiem, kuri saņem pašvaldības finansētus sociālos pakalpojumus;

2.3.7. informācijas pieprasījumā norādītajā termiņā reaģē uz jebkuru Projekta ieviešanas uzraugošās institūcijas informācijas pieprasījumu un sagatavo visus auditiem, kontrolēm un pārbaudēm nepieciešamos dokumentus un nodrošina to pieejamību;

2.3.8. nekavējoties ziņo Projekta īstenotājam par jebkuru notikumu, kas varētu izraisīt īslaicīgu vai galīgu Projekta izbeigšanu vai citas izmaiņas Projekta ieviešanā vai darbību īstenošanā;

2.3.9. ievēro atskaišu iesniegšanas un citas informācijas iesniegšanas kārtību;

2.3.10. nodrošina priekšfinansējumu Projekta darbību īstenošanai atbilstoši Līguma noteikumiem un 2. pielikumam;

2.3.11. vienu reizi ceturksnī iesniedz Projekta īstenotājam plānoto finansējuma grafiku;

2.3.12. Sadarbības partneris iesaistās Projekta ieviešanā ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā Projekta īstenotājam ar Sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiskā iepirkuma līguma pazīmēm atbilstoši Publisko iepirkumu likumam vai darījumam jāpiemēro normatīvie akti iepirkuma procedūras un tās piemērošanas kārtības pasūtītāja finansēto projektu jomā;

2.3.13. nepieļauj Projektā dubulto finansēšanu;

2.3.14. piedalās un prezentē Sadarbības partnera īstenoto darbību rezultātus Projekta publicitātes pasākumos;

2.3.15. veic citas tiesību aktos noteiktās darbības veiksmīgai Projekta ieviešanai un darbību īstenošanai.

**2.4. Sadarbības partnera tiesības:**

2.4.1. rīkoties ar informāciju saistībā ar Projektu;

2.4.2. pieprasīt un saņemt Projekta ieviešanai nepieciešamo informāciju no Projekta īstenotāja;

2.4.3. saņemt attiecināmo izdevumu kompensāciju atbilstoši Līgumā noteiktai kārtībai.

2.5. Ātrākas un efektīvākas sadarbības nodrošināšanai, Līguma ietvaros Puses vienojas, ka visa veida informācija un savstarpēja komunikācija notiek telefoniski vai elektroniski, izņemot gadījumus, kad saskaņā ar Līgumu iesniedzami rakstveida dokumenti, kā arī domstarpību vai konceptuālu lēmumu pieņemšanas gadījumos.

**3. PROJEKTA IZMAKSAS**

3.1. Projekta izmaksas ir attiecināmas, ja tās Pusēm ir faktiski radušās Projekta īstenošanas laikā un atbilst SAM MK noteikumu un Finanšu ministrijas izstrādātajām “Vadlīnijas attiecināmo un neattiecināmo izmaksu noteikšanai 2014.- 2020. gada plānošanas periodā” prasībām.

3.2. Neatbilstoši veiktos izdevumus sedz tā Puse, kuras neatbilstoši veikto darbību rezultātā izdevumi ir neattiecināmi.

3.3. Ja Projekta īstenošanas laikā kādai no Pusēm rodas papildu izmaksas, kuras nav attiecināmas no Projekta budžeta līdzekļiem, jo neatbilst Līguma 3.1.apakšpunktā noteiktajam vai pārsniedz SAM MK noteikumos noteikto apmēru, tad šīs izmaksas (starpību) sedz tā puse, kurai izmaksas radušās.

3.4. Ja Sadarbības partnera aktivitātēs, tai skaitā Līguma 4.7.apakšpunktā minētās apstiprināšanas, ir konstatēta neatbilstība – normatīvajos aktos noteiktā kārtībā pieņemts atbilstošs lēmums, kura dēļ radušies neatbilstoši veikti izdevumi, Projekta īstenotājs ietur neatbilstoši veiktos izdevumus no Sadarbības partnerim izmaksājamās kompensācijas apmēra, par to atsevišķi informējot Sadarbības partneri.

3.5. Ja neatbilstoši veiktos izdevumus nav iespējams ieturēt saskaņā ar Līguma 4.10.apakšpunktu, Projekta īstenotājs rakstiski informē Sadarbības partneri par termiņu, kurā atmaksājama Sadarbības partnera veikto neatbilstošo izdevumu atmaksa Projekta īstenotājam.

**4. NORĒĶINU VEIKŠANAS KĀRTĪBA**

4.1. Puses nodrošina grāmatvedības un finanšu pārskatu un citu dokumentu atbilstību Līguma un Latvijas Republikas spēkā esošo normatīvo aktu prasībām. Projekta īstenotājs šim nolūkam var pieprasīt papildu informāciju, dokumentus un pierādījumus no Sadarbības partneriem.

4.2. Sadarbības partneris nodrošina atsevišķu grāmatvedības uzskaiti vai atbilstošu uzskaites kodu sistēmu attiecībā uz visiem ar Projekta saistītajiem darījumiem tā, lai uzdevumi būtu identificējami, nodalīti no pārējām izmaksām un pārbaudāmi, un tos apliecina attiecīgi attaisnojuma dokumentu oriģināli.

4.3. Sadarbības partneris norēķinu veikšanai atver Valsts kasē atsevišķu norēķinu kontu. Informāciju par atvērto norēķinu kontu Valsts kasē Sadarbības partneris iesniedz Projekta īstenotājam 7 (septiņu) dienu laikā no konta atvēršanas dienas.

4.4. Visos ar Projekta ieviešanu saistītajos dokumentos, t. sk. maksājuma uzdevumos/rīkojumos, norāda Projekta identifikācijas numuru.

4.5. Lai saņemtu 2.3.11.apakšpunktā minētā priekšfinansējuma kompensāciju, Sadarbības partneris līdz katra nākamā mēneša 10. (desmitajam) datumam iesniedz Projekta īstenotājam atskaiti un izmaksas pamatojošos dokumentus par iepriekšējā periodā veiktajām darbībām un izmaksām. Atskaites minimālais periods ir 1(viens) mēnesis.

4.6. Atskaitē Sadarbības partneris iekļauj visus izdevumu pamatojošos dokumentus (rēķinus, faktūrrēķinus, pavadzīmes čekus, kvītis, avansa norēķinus u.c.) un visus pārējos attaisnojuma dokumentus (līgumus, rīkojumus, pieņemšanas nodošanas aktus, darba laika uzskaites tabulas u.c.), kas pamato Projekta ietvaros veiktos izdevumus atbilstoši Finanšu ministrijas 2015.gada 24.aprīļa Nr.2.5. “Vadlīnijas par Eiropas Savienības struktūrfondu un Kohēzijas fonda līdzfinansētā projekta pārbaudēm 2014. - 2020.gada plānošanas periodā” noteiktajām prasībām.

4.7. Projekta īstenotājs pārbauda Sadarbības partnera iesniegto atskaiti un izmaksu pamatojošos dokumentus un apstiprina atskaiti 20 (divdesmit) darba dienu laikā no dienas, kad saņemti 4.5. apakšpunktā minētie dokumenti.

4.8. Ja Sadarbības partnera iesniegtajā atskaitē tiek konstatētas nepilnības, Projekta īstenotājs lūdz Sadarbības partnerim iesniegt precizējumus, norādot precizējumu iesniegšanas termiņu ne ilgāk kā 10 (desmit darba dienas) no dienas kad paziņojums par precizējumu iesniegšanu nosūtīts.

4.9. Atskaites termiņš tiek pagarināts par precizējumu veikšanai nepieciešamo laiku, bet ne ilgāk kā par 10 (desmit) darba dienām no precizējumu saņemšanas dienas.

**5. PUBLISKO IEPIRKUMU VEIKŠANAS KĀRTĪBA**

5.1. Sadarbības partneris15 (piecpadsmit) darba dienu laikā pēc Sadarbības līguma noslēgšanas iesniedz Projekta īstenotājam iepirkuma plānu par visām piegādēm un pakalpojumiem, par kuriem Projekta ietvaros Sadarbības partneris slēgs iepirkuma līgumus.

5.2.Projekta īstenotājs pēc iepirkuma plāna saņemšanas pārbauda, vai tas ir aizpildīts atbilstoši normatīvo aktu prasībām, vai iepirkuma priekšmets atbilst Projektā plānotajām darbībām un attiecināmajām izmaksām un vai tajā iekļautā informācija neliecina par iespējamiem normatīvo aktu pārkāpumiem jomā, kas saistītas ar publisko iepirkumu.

5.3.Ja Sadarbības partnera iesniegtais iepirkumu plāns neatbilst Līguma 5.2.apakšpunktā minētajiem noteikumiem, tad Projekta īstenotājs nosūta informāciju Sadarbības partnerim par iepirkumu plāna precizēšanu. Sadarbības partneris precizē iepirkumu plānu un atkārtoti to iesniedz Projekta īstenotājam 3 (trīs) darba dienu laikā no informācijas par iepirkumu plāna precizēšanu saņemšanas dienas.

5.4. Projekta īstenošanas laikā, ja nepieciešams, Sadarbības partneris aktualizē (groza) iepirkumu plānu un 3 (trīs) darba dienu laikā iesniedz to Projekta īstenotājam saskaņošanai.

5.5.Sadarbības partneris publisko iepirkumu Projekta vajadzībām veic atbilstoši Publisko iepirkumu likumā, kā arī citos normatīvajos aktos un Iepirkumu uzraudzības biroja vadlīnijās un skaidrojumos noteiktajām prasībām. Sadarbības partneris pirms iepirkuma izsludināšanas saņem Projekta īstenotāja saskaņojumu un nodrošina atbilstošas publiskā iepirkuma procedūras organizēšanu, dokumentācijas sagatavošanu, publisko iepirkumu līgumu slēgšanu un iepirkto pakalpojumu ieviešanas uzraudzību pēc iepirkuma līguma noslēgšanas.

5.6. Par katru iepirkuma norisi, tai skaitā attiecībā uz zemsliekšņa iepirkumiem, tiek nodrošināta dokumentācija, kas atspoguļo iepirkuma vai iepirkuma procedūras norisi.

5.7. Sadarbības partneris Projekta īstenotāja pieprasījumā norādītajā termiņā iesniedz visu ar publisko iepirkumu organizēšanu saistīto dokumentāciju.

**6. PROJEKTA ILGTSPĒJA UN AUTORTIESĪBAS**

6.1. Puses apņemas Projekta darbību rezultātā radītās vērtības uzglabāt un izmantot Projektā paredzētajiem mērķiem 5 (piecus) gadus pēc Projekta noslēguma pārskata apstiprināšanas.

6.2. Projekta īstenotājam ir tiesības uz Projekta ietvaros radīto intelektuālo īpašumu Latvijas Republikas normatīvajos aktos noteiktajā kārtībā.

6.3. Projekta īstenotājam tiek nodotas šādas darba izmantošanas izņēmuma tiesības uz Projekta ietvaros radīto intelektuālo īpašumu: publiskot darbu, publicēt darbu, bez atlīdzības patapināt darba oriģinālu vai kopijas, tieši vai netieši, īslaicīgi vai pastāvīgi reproducēt darbu, tulkot darbu.

6.4. Projekta īstenotājs bez autora piekrišanas un atlīdzības Projekta ietvaros radīto intelektuālo īpašumu ir tiesīgs izmantot Latvijas Republikas valsts iestādēs, un tām ir šo noteikumu 6.3. apakšpunktā noteiktās darba izmantošanas izņēmuma tiesības un citas Latvijas Republikas normatīvajos aktos noteiktās tiesības.

**7. KONFIDENCIALITĀTE**

7.1. Puses apņemas neizpaust no citas personas vai citām Projektā iesaistītajām personām Projekta darbību īstenošanas gaitā saņemtu konfidenciāla rakstura informāciju, kas Pusei kļuvusi zināma Projekta ieviešanas gaitā. Informācija nav uzskatāma par konfidenciālu, ja tā ir publiski pieejama saskaņā ar Latvijas Republikas normatīvajiem aktiem.

**8. NEPĀRVARAMA VARA**

8.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet tiek ņemts vērā Projekta ieviešanas noteiktais pieļaujamais ilgums.

8.2. Par nepārvaramas varas apstākļiem tiek ziņots rakstveidā, ziņojumā jānorāda, kādā termiņā ir iespējama un paredzama Līguma saistību izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto nepārvaramas apstākļu darbības apstiprinājumu un to raksturojumu.

8.3. Ar nepārvaramas varas apstākļiem Puses saprot dabas stihijas (ugunsgrēks, plūdi, vētra utml.), valdības izraisītās akcijas, politiskās un ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.

8.4. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.

8.5. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, Puses vienojās par tālāku Līguma saistību izpildes kārtību.

**9. LĪGUMA STĀŠANĀS SPĒKĀ UN GROZĪJUMI**

9.1. Līgums stājas spēkā ar dienu, kad Puses to ir parakstījušas un ir spēkā līdz Līgumā noteikto saistību pilnīgai izpildei.

9.2. Jebkuri grozījumi un papildinājumi Līguma noteikumos stājas spēkā tikai tad, kad tos parakstījusi pēdējā no Pusēm, izņemot gadījumus, kad Puses noteikušas citu vienošanās grozījumu spēkā stāšanās termiņu. Šādas vienošanās pēc to parakstīšanas kļūst par Līguma pielikumu un ir tā neatņemama sastāvdaļa.

9.3. Ja kāds no Līguma noteikumiem pilnīgi vai daļēji zaudē spēku, Puses apņemas aizvietot spēkā neesošo noteikumu ar spēkā esošu noteikumu, kas būs pēc iespējas tuvāks Līguma priekšmetam un Projekta mērķim.

**10. ATBILDĪBA**

10.1. Puses ir savstarpēji atbildīgas par savu Līgumā un tā pielikumos noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi ir radušies.

10.2. Par Līguma nosacījumu daļēju vai pilnīgu neizpildīšanu Puses uzņemas atbildību saskaņā ar Līguma, Civillikuma un citu Latvijas Republikā spēkā esošo normatīvo aktu prasībām.

10.3. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.

**11. STRĪDU RISINĀŠANAS KĀRTĪBA**

11.1. Visi strīdi un nesaskaņas starp Pusēm saistībā ar Līgumu, tiek risinātas sarunu ceļā.

11.2. Strīdi, kas netiek atrisināti pārrunu ceļā 30 (trīsdesmit) dienu laikā, tiek izskatīti Latvijas Republikas tiesu iestādēs atbilstoši Latvijas Republikas normatīvajiem aktiem.

**12. CITI NOTEIKUMI**

12.1. Sadarbības partnerim nodotās saistības, ar Projekta īstenošanu tiesības un pienākumi netiek nodoti citai personai.

12.2. Līgums ir saistošs Pusēm un to tiesību un saistību pārņēmējiem.

12.3. Līgums ir sagatavots un parakstīts 2 (divos) eksemplāros, no kuriem viens eksemplārs nodots Projekta īstenotājam, bet otrs Sadarbības partnerim. Abiem Līguma eksemplāriem ir vienāds juridiskais spēks.

12.4. Līguma pielikumi ir neatņemama Līguma sastāvdaļa.

12.5. Puses vienojas, ka visus ar Projekta ieviešanu un darbību īstenošanu saistītos jautājumus risinās un informācijas apmaiņu veiks Pušu noteiktas kontaktpersonas:

12.5.1. no Projekta īstenotāja puses: Annele Tetere, Projekta vadītāja, tālrunis: +371 67559821; e-pasts: [annele.tetere@rpr.gov.lv](mailto:annele.tetere@rpr.gov.lv) ;

12.5.2. No Sadarbības partnera puses:\_\_\_\_\_\_\_\_\_, \_\_\_\_\_\_\_\_\_\_\_\_, tālrunis:\_\_\_\_\_\_\_\_\_\_\_\_; e-pasts:\_\_\_\_\_\_\_\_\_\_\_\_\_\_\_\_\_\_\_.

1. **PUŠU REKVIZĪTI UN PARAKSTI**

|  |  |
| --- | --- |
| **Projekta īstenotājs**  **Rīgas plānošanas reģions** | **Sadarbības partneris**  **\_\_\_\_\_\_\_\_\_\_\_\_pašvaldība** |
| **Reģ.** Nr. 90002222018 | **Reģ.** Nr. \_\_\_\_\_\_\_\_\_\_\_\_\_\_\_ |
| **Adrese** Zigfrīda Annas Meierovica bulvāris 18, Rīga, LV-1050 | **Adrese:** \_\_\_\_\_\_\_\_\_\_\_\_\_ |
| **Maksātāja iestāde** Valsts kase  **Kods** TRELLV22 | **Banka**:\_\_\_\_\_\_\_\_\_\_\_\_\_\_\_\_\_\_\_\_  **Kods** \_\_\_\_\_\_\_\_\_\_\_\_\_\_\_\_\_\_\_ |
| Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_ | Konta Nr. \_\_\_\_\_\_\_\_\_\_\_\_\_\_\_ |
| 2016.gada \_\_\_\_.\_\_\_\_\_\_\_\_\_\_\_\_\_\_\_\_\_\_  Rīgas plānošanas reģiona  administrācijas vadītājs | 2016.gada \_\_\_\_.\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_ novada  domes priekšsēdētājs |